cy cy en de cy id en cy en cv en cy hu cy cy eo cy cy es en cy cy cy cy pt cy cy cy cy fr cy cy ar pt cy en cy en cy it it en es en en es cy cy pt it cy cy cy de es cy cy es es cy cy is cy cy cy cy cy cy cy cy cy cy cy cy en tl cy en cy si cy cy en cy cy cy cy es es cy cy cy cy cy cy cy cy cy cy cy cy pt cy cy cy cy cy cy fr cy cy cy cy cy en cy en cy it cy cy en es es en fr de fr cy cy el en de cy cy en de en cy
Ategyn Cymreigio Porwyr – Porth Technolegau Iaith Cenedlaethol Cymru
Sut i gofrestru ar gyfer allwedd API
Ategyn yw hwn sy’n tynnu sylw ymwelwyr wefannau at y ffaith mai Saesneg (UDA) yw dewis iaith cynnwys ddiofyn dal eu porwyr. Mae’r ategyn hefyd yn eu helpu i’w newid i’r Gymraeg. Mae modd gosod yr ategyn yn hwylus ar unrhyw wefan er mwyn hysbysu a chynorthwyo’r nifer mwyaf bosib o ddefnyddwyr.
Mae gadael y dewis iaith cynnwys porwyr ar Saesneg (UDA) yn peri glanio yn ddieithriad ar dudalennau Saesneg gwefannau dwyieithog ac amlieithog.
Mae’r ategyn yn cynnwys gwybodaeth glir a syml ar sut yn union y gellir gosod y Gymraeg fel iaith cynnwys ddiofyn mewn gwahanol borwyr, a thrwy hynny, sicrhau eu bod yn glanio ar dudalennau Cymraeg eu hiaith os ydynt ar gael.
Yr ategyn yn hysbysu bod dewis iaith cynnwys y porwr yn Saesneg (UDA)
Mae ystadegau defnydd o wefannau’r Uned Technolegau Iaith, fel y Porth Termau a Cysill Ar-lein, yn dangos mai Saesneg (UDA) yw dewis iaith cynnwys ddiofyn porwr y mwyafrif helaeth o ddefnyddwyr. Mae’r dystiolaeth hefyd yn dangos bod gan fwyafrif y defnyddwyr dueddiad i aros ar yr ochr Saesneg ac i beidio clicio i ddefnyddio’r tudalennau Cymraeg. Mae dros 90% o ddefnyddwyr Cysill Ar-lein o fewn gwefan Cymorth Cymraeg Canolfan Bedwyr yn aros ar y dudalen Saesneg ac yn ei defnyddio yn yr iaith honno.
Yn hyn o beth, ac o bwys mawr ar gyfer adnabod lleferydd Cymraeg, mae’r ategyn yn harneisio grym technoleg gyfrifiadurol i gyfeirio ac annog defnyddwyr at yr iaith leiafrifol yn hytrach na gadael i’r dechnoleg atgyfnerthu grym a statws iaith fwyafrifol.
Cymreigio Microsoft Internet Explorer
Sut mae gosod yr ategyn?
Mae modd cynnwys yr ategyn o fewn eich gwefan drwy ychwanegu’r llinell ganlynol o fewn HTML eich gwefan :
Dyma’r cod ffynhonnell syml ar gyfer ei ddarparu fel ategyn WordPress. Sylwer, nid yw’r ategyn yn cael ei gynnwys o fewn tudalennau Saesneg.
"; } } add_action('wp_head','insert_cymreigio_gwtjs'); ?>
Beth yw Gosodiad Iaith Cynnwys?
Mae rhai gwefannau ar gael yn ddwyieithog neu’n amlieithog sy’n golygu y gall cyfeiriad gwe e.e. http://www.bangor.ac.uk, gyfeirio at dudalen gartref sy’n Gymraeg neu’n Saesneg. Er mwyn hwyluso penderfynu ym mha iaith y dylid darparu’r cynnwys, mae porwyr yn caniatáu i chi nodi pa ieithoedd rydych yn eu defnyddio i ddarllen ar y we ac i’w rhestru yn nhrefn eich dewis. Mae porwyr wedyn yn cyfleu’r dewis iaith o fewn pob cais ar gyfer cynnwys pob cyfeiriad gwe.
Gweler http://www.w3.org/Protocols/rfc2616/rfc2616-sec14.html#sec14.4 am wybodaeth dechnegol bellach.
Porth Termau Cenedlaethol Cymru
Porth Corpora Cenedlaethol Cymru
Porth Technolegau Iaith Cenedlaethol Cymru
Cyfieithu Peirianyddol – Nodyn Cyngor
Cyfieithu Peirianyddol – Demo
Technolegau Iaith yn y Cwmwl - Cyflwyniad
Gwasanaethau API - Cyflwyniad
Sut i gofrestru ar gyfer allwedd API
API Testun i Leferydd
API Tagiwr Rhannau Ymadrodd
Ategion Gwefannau - Cyflwyniad
Corpws Testunau Cymraeg Facebook
DECHE : Digido, E-Gyhoeddi a Chorpora Electronig Canolfan Bedwyr
Neuadd Dyfrdwy, Ffordd Y Coleg,
Bangor, Gwynedd, LL57 2DG
Elusen Gofrestredig: Rhif 1141565
Mae'r wefan hon yn defnyddio cwcis: Mwy o wybodaethIawn, diolch